**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331**,web site: [**www.eakp.gr**](http://www.eakp.gr/), email: **info@eakp.gr**

 ΑΚΑΚΟΙΝΩΣΗ **Λαμία 25/5/2025**

Για τα αποτελέσματα του ΔΣ στην 22/5/2025της Ένωσης Στερεάς Ελλάδας.

**Συνάδελφοι,**  στο ΔΣ της Ε.Υ.Π.Σ. Περ/ρειας Στερεάς που πραγματοποιήθηκε την Πέμπτη **22 Μαΐου 2025,** η ΕΑΚΠ ανέδειξε σημαντικά ζητήματα που αφορούν το Πυροσβεστικό Σώμα και τους εργαζομένους του.

 Διεξάχθηκε μια ιδιαίτερα παραγωγική συνεδρίαση, κατά την οποία συζητήθηκαν κρίσιμα θέματα που τέθηκαν στην ημερήσια διάταξη, όπως ήταν **το 3ο Θέμα για τα κτιριακά προβλήματά** των Π.Υ. και Π.Κ., το οποίο έχει επιδεινωθεί τα τελευταία χρόνια λόγω της έλλειψης συντονισμένων δράσεων και πόρων.

**Η πρόταση της ΕΑΚΠ ήταν να γίνει Περιοδεία και Καταγραφή Κτιριακών Προβλημάτων σε όλες τις Π.Υ. και Π.Κ. της Περιφέρειας Στερεάς Ελλάδας,** με σκοπό την αξιολόγηση της κατάστασης των υποδομών και την κατηγοριοποίηση τους. Η πρόταση αυτή αποσκοπεί στην άμεση ενημέρωση των αρμοδίων φορέων για τις ανάγκες και τις ελλείψεις, προκειμένου να ληφθούν τα απαραίτητα μέτρα για την αποκατάσταση και αναβάθμιση των κτιρίων. Μετά την καταγραφή να γίνουν παρεμβάσεις τόσο στον Αρχηγό του Πυροσβεστικού Σώματος όσο και στους πολιτικούς φορείς της περιοχής, όπως ο Περιφερειάρχης Στερεάς Ελλάδας και οι Δήμαρχοι, προκειμένου να αναγνωριστεί η σοβαρότητα του προβλήματος και να εξασφαλιστούν οι απαραίτητοι πόροι για την επίλυσή τους**.  Ιδιαίτερα, τόνισε ότι μετά την εφαρμογή του Καλλικράτη και του Κλεισθένη,** πολλές αρμοδιότητες μεταφέρθηκαν στους Δήμους και την Τοπική Αυτοδιοίκηση, χωρίς όμως να συνοδευτούν από αντίστοιχους πόρους και υποδομές. Αυτό έχει οδηγήσει σε υπερφόρτωση των τοπικών αρχών και αδυναμία αντιμετώπισης των αυξημένων αναγκών, ιδίως στον τομέα της Πολιτικής Προστασίας. Από τις σοβαρές περιπτώσεις είναι η Π.Υ. Ιστιαίας, το Π.Κ. Αλιβερίου, το Π.Κ. Φουρνά, Π.Κ. Μαντουδίου, Π.Κ. Σκύρου κ.λπ.

Η πρόταση αυτή για την περιοδεία και καταγραφή των κτιριακών προβλημάτων υιοθετήθηκε ομόφωνα από όλα τα μέλη του Δ.Σ.. Αυτό καταδεικνύει την κατανόηση από όλες της παρατάξεις απέναντι σε ένα ζήτημα που αφορά την ασφάλεια και την αξιοπρεπή εργασία των πυροσβεστών που είναι πλέον διαχρονικό πρόβλημα και λόγο της αδράνειας των Προεδρείων της Ένωσης που τα τελευταία χρόνια απαρτίζεται από την ΔΑΚΥΠΣ.

Το Προεδρείο της Ένωσης θα πρέπει να προγραμματίσει και να προχωρήσει σε συναντήσεις με τους αρμόδιους φορείς, προκειμένου να παρουσιάσει τα αποτελέσματα της καταγραφής και να διεκδικήσει τη χρηματοδότηση και υλοποίηση των απαραίτητων έργων αναβάθμισης των κτιρίων.  Παράλληλα, να πιέζει συνεχώς για την ενίσχυση της Πολιτικής Προστασίας μέσω της αναβάθμισης των υποδομών και της στελέχωσης των υπηρεσιών με το απαραίτητο μόνιμο προσωπικό. Η απόφασή του αποτελεί ένα σημαντικό βήμα προς την κατεύθυνση της βελτίωσης των συνθηκών εργασίας των πυροσβεστών.

**Στο 5ο Θέμα** της ημερήσιας διάταξης που αφορούσε **τις τρέχουσες εξελίξεις**, η ΕΑΚΠ ανάδειξε όπως και επανειλημμένα έχει κάνει και παλαιοτέρα, **δύο κρίσιμα ζητήματα που αφορούν:**

* **1ον** Την υγιεινή και ασφάλεια των πυροσβεστών με την ελλιπή καθαριότητα που παρέχεται στις Πυροσβεστικές Υπηρεσίες και Κλιμάκια.
* **2ον** Την ελλιπή στέγαση των δασικών περιπολικών, ιδιαίτερα σε συνθήκες υψηλών θερμοκρασιών.

Η καθαριότητα στις Πυροσβεστικές Υπηρεσίες και Κλιμάκια έχει υποβαθμιστεί λόγω των περικοπών και της υποχρηματοδότησης. **Η κατάργηση δεκάδων θέσεων προσωπικού καθαριότητας από τον Νόμο 3511/2006 και η ιδιωτικοποίηση των υπηρεσιών καθαριότητας δημιούργησαν σοβαρά προβλήματα στον τομέα αυτό.**  Σήμερα, η καθαριότητα των περισσοτέρων υπηρεσιών έχει ανατεθεί σε ιδιωτικά συνεργεία, τα οποία αναλαμβάνουν μετά από μειοδοτικούς διαγωνισμούς. Ωστόσο, λόγω των μειωμένων κονδυλίων, πολλά συνεργεία δεν παρέχουν τις υπηρεσίες σε καθημερινή βάση με αποτέλεσμα υπηρεσίες και κλιμάκια να έχουν καθαριότητα μία η δύο με τρείς φορές την εβδομάδα. Η ΕΑΚΠ πρότεινε την άμεση καταγραφή όλων των Π.Υ. & Π.Κ. με την παρεχόμενη καθαριότητα και την απολύμανση των υπηρεσιών, προκειμένου να διασφαλιστεί η υγεία των πυροσβεστών και των οικογενειών τους Με την πρόσληψη του εποχικού προσωπικού και της ΕΜΟΔΕ στην Χαλκίδα, οι ανάγκες για καθαριότητα και κατάλληλη στέγαση θα αυξηθούν. **Επισήμανε ότι, παρά τις προσλήψεις, οι ελλείψεις σε προσωπικό και υποδομές παραμένουν, με αποτέλεσμα να μην καλύπτονται επαρκώς οι ανάγκες των πυροσβεστών.**

**Όσο αφορά την «Στέγαση των Δασικών Περιπολικών» που καθημερινά εκτελούν υπηρεσία** και διασπείρονται κατά την αντιπυρική περίοδο είναι ένα θέμα που το έχουμε αναδείξει πολλάκις. Ωστόσο τα σοβαρά προβλήματα που υπάρχουν για τους πυροσβέστες τόσο από την έκθεση τους στις καιρικές συνθήκες με τις υψηλές θερμοκρασίες και την ακτινοβολία όσο και για την κάλυψη αναγκών σίτισής τους, όπως προμήθεια και διατήρηση φαγητού, δροσερού νερού καθώς και για την κάλυψη βιολογικών αναγκών. Προτείναμε ταυτόχρονα με τη καταγραφή των κτηριακών προβλημάτων να καταγράφονται και τα δασικά περιπολικά ώστε να γίνει παρέμβαση για την στέγασή τους στους αρμόδιους φορείς. Ωστόσο δεν δόθηκε ουσιαστική απάντηση από το Προεδρείο.

Τέλος αξίζει να καταγραφεί ότι ένα από τα πιο αξιοσημείωτα σημεία της συνεδρίασης ήταν η ομόφωνη αποδοχή από όλες τις παρατάξεις της πρότασης του επικεφαλής, της ΕΑΚΠ για τη μαγνητοφώνηση ή/και βιντεοσκόπηση των συνεδριάσεων του Δ.Σ. Με το θέμα αυτό που κατέβηκε στην προ ημερήσια διάταξη, αποσκοπείται η ενίσχυση της διαφάνειας και της λογοδοσίας των διαδικασιών και επιτρέπει στους συναδέλφους να έχουν πρόσβαση στα πρακτικά και τις αποφάσεις του Δ.Σ.  Η πρόταση αυτή υπογραμμίζει τη δέσμευση της Ένωσης για ανοιχτό διάλογο και συμμετοχή των μελών στα διοικητικά συμβούλια.

Η απόφαση για την βιντεοσκόπηση των συνεδριάσεων του Δ.Σ. έχει πολλαπλά οφέλη γιατί:

* Επιτρέπει στα μέλη της Ένωσης να έχουν πρόσβαση στις συζητήσεις και τις αποφάσεις του Δ.Σ., ενισχύοντας τη διαφάνεια.
* Λειτουργεί ως εργαλείο λογοδοσίας, καθώς οι αποφάσεις και οι διαδικασίες είναι καταγεγραμμένες και μπορούν να ανασκοπηθούν ανά πάσα στιγμή.
* Προάγει την ανοιχτή επικοινωνία και τον διάλογο μεταξύ των μελών, ενισχύοντας τη συμμετοχικότητα και την εμπιστοσύνη στις διαδικασίες της Ένωσης.

Η Ε.Α.Κ.Π. συνεχίζει να αναδεικνύει την κύρια αιτία του προβλήματος που **είναι η στρατηγική μεταφοράς αρμοδιοτήτων πυροπροστασίας στους φορείς τοπικής αυτοδιοίκησης, με στόχο την απαλλαγή του κράτους από την αποκλειστική ευθύνη χρηματοδότησης για την πυρασφάλεια και την μεταφορά της σε ιδιώτες.**Η ΕΑΚΠ ζητά κεντρικό σχεδιασμό και χρηματοδότηση των υποδομών του Πυροσβεστικού Σώματος από το κράτος, προκειμένου να διασφαλιστεί η κατάλληλη στέγαση και λειτουργία των υπηρεσιών. Συνεχίζει να προωθεί πρωτοβουλίες που ενισχύουν τη διαφάνεια, τη συμμετοχικότητα και την αποτελεσματικότητα των υπηρεσιών.

 **ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**